
Smije li se klanjati ***[namaz](https://pitajucene.com/search/Namaz/questions/ "Pretraži pitanja o namazu")*** u pravcu kabura?


* 
* 
* 
* 
* 
* 
* 

 
Je li dozvoljeno obavljati namaz okrenut prema kaburu?

**Zabranjeno je obavljanje namaza okrenut prema kaburu** 


Ebu Mersed el-Ganevi, radijallahu anhu, izjavio je da je čuo Resulullaha, sallallahu alejhi ve sellem, da govori: “Nemojte sjediti na kaburu i nemojte klanjati okrenuti prema njemu. ”150


Ibn Abbas, radijallahu anhu, prenosi sljedeće Poslanikove, sallallahu alejhi ve sellem, riječi: “Nemojte klanjati prema kaburu i nemojte klanjati na kaburu. ” 151


Enes, radijallahu anhu, prenosi da je Vjerovjesnik, sallallahu alejhi ve sellem, zabranio obavljanje namaza prema kaburovima. 152


**Propisi vezani za poglavlje** 


**Prvo**, gore navedeni hadisi jasno ukazuju da je zabranjeno klanjati u pravcu kabura. Imam El-Menavi kaže: ” … tj. okrenuto prema kaburu, jer time se ***[kabur](https://pitajucene.com/search/kabur/questions/ "Pretraži pitanja o kaburu")*** izuzetno veliča i diže na stupanj božanstva, a on to definitivno ne zaslužuje.”153 Također je rekao: “Izuzetno je pokuđeno klanjati prema kaburu, a ako čovjek klanja na tom mjestu tražeći blagoslov u dini-islam ozakonio je ono što Svevišnji Allah nije propisao. En-Nevevi veli: ‘Tako su rekli naši autoriteti; kada bismo rekli da je to, na osnovu spoljašnjeg značenja hadisa, zabranjeno, ne bi bilo neprihvatljivo.’ Iz hadisa se razumije da je obavljanje namaza u mezarju mekruhi-tahrimen. “154


**Drugo**, obavljanje namaza okrenut prema kaburu, ako ga čovjek time ne veliča, ispravno je, ali je čovjek grešan za to djelo, i to je mekruhi-tahrimen. Dokaz za ovo jeste predanje Sabita el-Bunanija, koji prenosi da je Enes, radijallahu anhu, rekao: “Dok sam klanjao u blizini jednog kabura, Omer me primijetio i povikao: ‘Kabur, kabur!’ Podigao sam glavu prema nebu, misleći da govori: ‘Mjesec, Mjesec!’155 Pa je rekao: ‘Upozoravam te na kabur; ne klanjaj u njegovoj blizini.”‘156 Dakle, Omer, radijallahu anhu, nije prekinuo Enesov, radijallahu anhu, ***[namaz](https://pitajucene.com/search/Namaz/questions/ "Pretraži pitanja o namazu")***, samo mu je zabranio da to ubuduće čini, što ukazuje da je namaz validan.


**Treće**, pokuđeno je staviti dženazu između čovjeka koji klanja propisani namaz i pravca kible.


**Četvrto**, ko klanja pored kabura i veliča ga počinio je ***[širk](https://pitajucene.com/search/%C5%A1irk/questions/ "Pretraži pitanja o širku")***, da Allah, dželle šanuhu, sačuva! Njegov je namaz pokvaren. Šejh Alija el-Kari tvrdi: “Ako čovjek stvarno veliča kabur ili onoga ko u njemu počiva čini nevjerstvo; poistovjećivanje s takvim čovjekom pokuđeno je, i ovo je mekruhi-tahrimen. Isti tretman, ako ne i gori, ima postavljanje dženaze ispred klanjača. Ovim su iskušenjem pogođeni stanovnici Meke: stavljaju dženazu kod Kabe pa klanjaju namaz okrenuti prema njoj.”157


———–


Iz knjige “Enciklopedija Zabrana u Islamu 1. dio”  

Naslov originala: “Mewsua’tul-menahiš-šeri’jjeti fi sahihis-sunnetin-nebevijjeti ”  

Autor: ***[Selim el-Hilali](https://pitajucene.com/search/Selim+el-Hilali/answers/ "Pretraži odgovore od šejh Selim el-Hilali")***


Preuzmite pdf knjigu na ovom linku:  

<https://pitajucene.com/wp-content/uploads/2019/09/Enciklopedija-zabrana-u-islamu-1.pdf>


